**ÜLLÉSI POLGÁRŐR EGYESÜLET**

6794.Üllés, Dorozsmai út 48.

Telefonszám:06305878026

**E-mail:** **badani@t-email.hu**

**Közrend és közbiztonság**

**Beszámoló az Üllési Polgárőr Egyesület által végzett feladatokról**

**2012. október 1-től 2013. szeptember 30-ig**

|  |  |  |  |  |  |  |
| --- | --- | --- | --- | --- | --- | --- |
| **2012** | **járőr szolgálat** | **km** | **fő** | **óra** | **adminisztráció** | **egyéb** |
| **október** | 6 | 297 | 17 | 72 | 11 |  |
| **november** | 5 | 210 | 12 | 74 | 7 |  |
| **december** | 14 | 587 | 32 | 141 | 4 |  |
| **2013** |  |  |  |  |  |  |
| **január** | 9 | 243 | 19 | 89 | 5 |  |
| **február** | 6 | 267 | 12 | 92 | 4 |  |
| **március** | 11 | 416 | 24 | 106 | 6 |  |
| **április** | 9 | 363 | 20 | 98 | 4 |  |
| **május** | 13 | 442 | 25 | 110 | 6 |  |
| **június** | 11 | 488 | 62 | 262 | 16 |  |
| **július** | 9 | 475 | 18 | 96 | 8 |  |
| **augusztus** | 15 | 227 | 17 | 71 | 5 |  |
| **szeptember** | 12 | 394 | 25 | 114 | 7 |  |
| **összesen:** | 120 | 4400 | 283 | 1325 | 78 | 88 eset |

|  |  |  |  |
| --- | --- | --- | --- |
|  | **Eset** | **Fő** | **Óra** |
| **Adminisztráció** | 78 | 78 | 107 |
| **Rendőrrel közös szolgálat** | 54 | 62 | 70 |
| **Temető szolgálat** | 23 | 46 | 46 |
| **Labdarúgó mérkőzés biztosítása** | 11 | 28 | 33 |
| **Összesen** | 166 | 214 | 256 |

2012. október 1-től 2013. szeptember 30-ig az Üllési Polgárőr Egyesület tagjai 286 alkalommal láttak el különböző feladatokat. Ez idő alatt 497 fővel, 1581 órában teljesítettek szolgálatot. Egyesületünk taglétszáma 26 fő, ebből 2 fő pártoló tag, 1 fő nem rendelkezik érvényes igazolvánnyal.

Az egyesület vagyontárgyai: 1db Toyota személygépkocsi, 2 db kerékpár, 2 db éjjellátó készülék, 5 db zseblámpa és minden polgárőrünk rendelkezik 1 db többfunkciós láthatósági kabáttal.

Az egyesületünk legfőbb feladata a járőrszolgálat, ez alatt főleg a tanyavilág megfigyelését végezzük. Ez általában késő délutánra és az esti órákra tehető. A második legnagyobb feladatunk a településünkön történő rendezvények helyszínének biztosítása.

Temetéseken a parkoló gépjárműveket figyeljük.

Jelen vagyunk minden labdarúgó mérkőzésen a közrend és közbiztonság érdekében.

Egyéb feladataink közé tartozik a falunapi rendezvény biztosítása , ami a statisztikai táblázatból is kivehető (kimagasló óraszám és létszám!).

Egyéb nagyszabású rendezvények biztosítása: pl.:óvodások találkozója, Mozgáskorlátozottak Egyesületének Csongrád Megyei Találkozója .

A táblázatból kiemelnék olyan rendkívüli eseményeket , amelyeken részt vettünk :

Kenéz Imre rendőr temetésén gépjárművek őrzését biztosítottuk,adventi vasárnapokon forgalomirányítást végeztünk .A tél beálltával idős és gondozást igénylő személyeket rendszeresen látogattunk (hétvégenként ).

 A Gyermekjóléti és Családsegítő Szolgálat munkatársával heti rendszerességgel egyeztetünk a veszélyeztetett családokról , információkat cserélünk és együtt illetve külön-külön is meglátogatjuk őket.

December 13-án sajnos fagyhalálról kaptunk bejelentést, itt biztosítottuk az érintett területet.

Halálesettel együtt járó közlekedési balesetnél voltunk jelen és eltűnt személy után is kutattunk.

Erősen ittas személyhez a mentőszolgálat segítségét is kértük. Az országos drogellenes futáson gépjárművel kísértük a futókat . Egy esetben voltunk jelen tűzesetnél ,forgalom irányítási feladatot végeztünk.

Május végén megtartottuk éves közgyűlésünket és elfogadtuk az új alapszabályt,ezt követően be kellett nyújtani a bíróságnak amit másodszori módosítással elfogadtak.

Június végére 23 polgárőr igazolvány cseréje valósult meg az Üllési Okmányiroda segítségével.

Augusztus hónapban a gépjármű műszaki vizsgáztatását elvégeztük.

Üllés közbiztonságának helyzete –véleményünk szerint- a polgárőrség munkájának is köszönhetően jónak mondható. Ezt az eredményt nagyban elősegítette a körzeti megbízottak segítőkész hozzáállása .Ebben az évben megnövekedett a közös szolgálatok száma amely nem kimondottan járőrtevékenységet jelent , sokkal inkább jelzéseket ,és észrevételeket mind a két részről .Ennek köszönhetően a temetőből viráglopást nem jelentettek. A térfigyelő kamera felvételei segítségével a kerékpárok eltulajdonításával gyanúsított személyt is elfogtuk. Mióta Zákányszék területén sikerült elfogni a szivattyú- és kábellopással gyanúsítható személyt , azóta Üllésen sem történt hasonló bűncselekmény.

Ezúton szeretnénk megköszönni a rendőrség munkatársainak , elsősorban a körzeti megbízottaknak segítőkész munkáját , köszönjük a polgármester Úrnak és a képviselő testületnek a z anyagi támogatást.

Szabadidőnk egy részét ezek után is felajánljuk Üllés Nagyközség közbiztonsága érdekében.

Üllés, 2013. október 2.

BARNA DÁNIEL

Üllési Polgárőr Egyesület Elnöke